Document ID: 31991R2276

ΚΑΝΟΝΙΣΜΟΣ (ΕΟΚ) αριθ. 2276/91 ΤΗΣ ΕΠΙΤΡΟΠΗΣ της 29ης Ιουλίου 1991 για μεταβατικά μέτρα όσον αφορά την ολική οξύτητα των επιτραπέζιων οίνων που παράγονται στην Ισπανία και διατίθενται προς κατανάλωση στην αγορά αυτού του κράτους μέλους για το 1991
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας (1), και ιδίως το άρθρο 90,
Εκτιμώντας:
ότι ένας επιτραπέζιος οίνος πρέπει να έχει ολική οξύτητα εκφρασμένη σε τρυγικό οξύ όχι κατώτερη από 4,5 γραμμάρια ανά λίτρο, σύμφωνα με το σημείο 13 του παραρτήματος Ι του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (2), όπως τροποποιήθηκε τελευταία από τον κανονισμό (ΕΟΚ) αριθ. 1734/91 (3)- ότι το άρθρο 127 της πράξης προσχώρησης της Ισπανίας και της Πορτογαλίας προβλέπει ότι, έως τις 31 Δεκεμβρίου 1990, οι επιτραπέζιοι οίνοι που παράγονται στην Ισπανία και διατίθενται προς κατανάλωση στην αγορά αυτού του κράτους μέλους να έχουν ολική οξύτητα όχι κατώτερη από 3,5 γραμμάρια ανά λίτρο- ότι οι συνθήκες που δικαιολόγησαν τη δυνατότητα αυτή συνδέονται, εκτός από τις κλιματικές συνθήκες, με τη διάρθρωση της αμπελοκαλλιέργειας της οποίας η εξέλιξη είναι σχετικά βραδεία-
ότι για να αποφευχθεί σοβαρή ανισορροπία της αγοράς των επιτραπεζίων οίνων στην Ισπανία πρέπει, να προβλεφθεί παρέκκλιση όσον αφορά την περιεκτικότητα σε ολική οξύτητα για τους επιτραπεζίους οίνους που παράγονται και διατίθενται στην κατανάλωση στην Ισπανία- ότι για να εκφρασθεί η ανάγκη προσαρμογής της περιεκτικότητας σε ολική οξύτητα των οίνων αυτών προς το κοινοτικό επίπεδο, πρέπει να περιορισθεί η παρέκκλιση αυτή χρονικά-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Έως τις 31 Δεκεμβρίου 1991, οι επιτραπέζιοι οίνοι που παράγονται στην Ισπανία και διατίθενται προς κατανάλωση στην αγορά αυτού του κράτους μέλους μπορούν να έχουν ολική οξύτητα όχι κατώτερη από 3,5 γραμμάρια ανά λίτρο, εκφρασμένη σε τρυγικό οξύ.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1991.

Labels: 3
17
18